Dima ke tepişteyan vera tecrîdê Rayberê Şarê Kurdî Abdullah Ocalanî û binpaykerdişanê heqanê xo dest pê grevê vêşanîye kerd hetê Komeleya Heqanê Merdiman, Yewîya Tabîban ê Tirkan (TTB), Komeleya Huqûqnasan ê Azadan (OHD), Komeleya Huqûqnasan ê Modernan (ÇHD) û Weqfa Heqanê Merdiman a Tirkîya (TÎHV) ra Koordînasyonê Teqîbkerdişê Grevê Vêşanîye ame ronayene. Koordînasyonî Merkezê ÎHDyî de kombîyayîşêkê çapemenîye kerd.
Hemserekê ÎHDyî Ozturk Turkdoganî kombîyayîş de qisey kerd û eşkera kerd ke 107 zîndanan de grevê vêşanîye esto Turkdoganî îfade kerd ke tecrîd û binpaykerdişê heqanê tepişteyan zîndanan de bi hawayêkê sîstematîkî yenê caardene.
Turkdoganî vat: ''Verî zî netîceya grevê vêşanîye de tecrîdê Zîndanê Îmraliyî wedarîyabi la 7ê tebaxa 2019î ra nata tecrîd newe ra yeno caardene. Na rewşe pêşnîyazanê CPT û Krîteranê Mandelayî yo. Ganî tecrîd cade bêro wedaritene.''
Turkdoganî venga selahîyetdaran da ke seba wedaritişê tecrîdî têbigêrê. Turkdoganî vat: ''Ganî tepişteyê grevê vêşanîye bi hawayêkê nîzamî bêrê kontrolkerdene û goreyê protokolan werd bêro dayene înan. Ma sey Koordînasyonê Teqîbkerdişê Grevê Vêşanîye grev nêzdî ra teqîb bikerê û derheqê ci de raporêk amade bikerê.''
